પોલીસ સૂત્રો પાસેથી પ્રાપ્ત વિગતો મુજબ મોટાવરાછા ધર્મનંદન રો હાઉસમાં રહેતા સાવનભાઈ જીતુભાઈ પટેલ સાથે યુવતીને પ્રેમસંબંધ બંધાતા સાવન પટેલએ તેણીને એવી લાલચ આપી હતી કે તે છૂટાછેડા લઈ લેશે. યુવતી આ પ્રલોભનમાં ને પ્રલોભનમાં ફસાતી ગઈ અને ગર્ભવતી બની હતી. સાવન પટેલે તેણીનો ગર્ભ પડાવી નાંખી અને ફરી પાછી ગર્ભવતી બનાવતા છેવટે પીડિતાના ધૈર્યનો અંત આવી ગયો હતો. તેણે સાવન પટેલ સામે લગ્નની જીદ પકડતા આરોપીએ લગ્નની વાત તો દુર રહી બાળકને અપનાવવાની પણ ના પાડી દેતા યુવતીએ અમરોલી પોલીસમાં ફરિયાદ દાખલ કરી હતી. તેણીનું આરોપીએ ભરપૂર શારીરિક અને માનસિક શોષણ કર્યું હતું. અમરોલી પોલીસે સાવન પટેલ વિરુધ્ધ ગુનો દાખલ કરીને વધુ તપાસ હાથ ધરી છે.